Helgasjön

Helgasjön er en innsjø i Växjö kommune i Småland i Sverige. Sjøen ligger 163 meter over havet og dekker 48,5 kvadratkilometer.

Sentralt i innsjøen ligger flere øyer, den største av dem er Helgö. Herfra strekker sjøen seg ut i fire store viker: Åbyviken mot Åby i nord, Örfjorden mot nordvest, Öjabyviken mot sør og Sandsbroviken mot Sandsbro i sørøst. I Sandsbro er sjøen forbundet med Toftasjön gjennom en 300 meter lang kanal. Det er også en kanal i nordenden, som via sluse ved Åby forbinder Helgasjön med Tolgasjön og Asasjön i nord.

Det er flere naturreservater ved sjøen. Det største er Helgö naturreservat på den nordvestre delen av Helgö med sjøen omkring.

På odden mellom Öjabyviken og Sandsbroviken ligger Kronobergs slottsruin. Herfra trafikkerer dampbåten S/S Thor sommerstid.

Helgasjöns største dyp er 25 meter, målt i 1954 vest for Stojby. Utløpet er i sørvest gjennom Helige å til Salen og Åsnen.

Referanser 

Innsjøer i Småland
Nedbørfelt til Østersjøen
Kronobergs läns geografi